1998R1396 — ET — 01.06.2001 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 1396/98,

30. juuni 1998,

milles sätestatakse nõukogu määruse (EÜ) nr 779/98 (Türgist pärit põllumajandustoodete ühendusse importimise kohta, millega tunnistatakse kehtetuks määrus (EMÜ) nr 4115/86 ning muudetakse määrust (EÜ) nr 3010/95) kohaldamise kord kodulinnuliha sektoris







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 7. aprilli 1998. aasta määrust (EÜ) nr 779/98 ( 1 ) Türgist pärit põllumajandustoodete ühendusse importimise kohta, millega tunnistatakse kehtetuks määrus (EMÜ) nr 4115/86 ning muudetakse määrust (EÜ) nr 3010/95, eriti selle artiklit 1, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, ( 2 ) viimati muudetud komisjoni määrusega (EÜ) nr 2916/95, ( 3 ) eriti selle artiklit 15, ning arvestades, et: ning arvestades, et: EÜ-Türgi assotsiatsiooninõukogu 25. veebruari 1998. aasta otsuses nr 1/98 põllumajandussaaduste ja -toodete kaubanduskorra kohta ( 4 ) kehtestatakse Türgist pärit põllumajandussaaduste ja -toodete impordil ühendusse kohaldatav soodustuste süsteem; määrusega (EÜ) nr 779/98 avatakse teatavatele kodulinnuliha toodetele alates 1. jaanuarist 1998 uued iga-aastased tariifikvoodid; kõnealuseid kvoote kohaldatakse määramata aja jooksul; tuleks sätestada kõnealuse korra haldamine impordilitsentside abil; selleks tuleks sätestada üksikasjalikud eeskirjad taotluste esitamise ning taotlustel ja litsentsidel esitatavate andmete kohta, olenemata komisjoni 16. novembri 1988. aasta määruse (EMÜ) nr 3719/88 (milles sätestatakse põllumajandussaaduste impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad, ( 5 ) viimati muudetud määrusega (EÜ) nr 1044/98 ( 6 )) artiklist 8; lisaks tuleks sätestada litsentside väljaandmine pärast järelemõtlemisaega, kohaldades vajaduse korral ühtset heakskiiduprotsenti; regulaarse impordi tagamiseks tuleks käesoleva määruse I lisas sätestatud kogused aasta peale ära jaotada; kõnealuse süsteemi nõuetekohase haldamise tagamiseks tuleks nimetatud süsteemis kinnitada impordilitsentside tagatiseks 20 eküüd 100 kilogrammi kohta; kodulinnuliha sektori süsteemis sisalduvat spekulatsiooniohtu silmas pidades tuleks sätestada täpsed tingimused, mis reguleerivad kõnealuse süsteemi kohaldamist ettevõtjate suhtes; ettevõtjate tähelepanu tuleks juhtida sellele, et litsentse võib kasutada üksnes nende toodete puhul, mis vastavad kõigile ühenduses kehtivatele veterinaarnõuetele; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

Kõikide käesoleva määruse I lisas nimetatud rühmadesse kuuluvate toodete importimisel ühendusse määruses (EÜ) nr 779/98 sätestatud korras tuleb esitada impordilitsents.

Toodete kogused, mille suhtes kõnealust korda kohaldatakse, ja tollimaksumäärad on loetletud I lisas.

Artikkel 2

Artiklis 1 osutatud kvoodid jaotatakse järgmiselt:

— 25 % ajavahemikul 1. jaanuar — 31. märts,

— 25 % ajavahemikul 1. aprill — 30. juuni,

— 25 % ajavahemikul 1. juuli — 30. september,

— 25 % ajavahemikul 1. oktoober — 31. detsember.

Artikkel 3

Artiklis 1 sätestatud impordilitsentse reguleerivad järgmised eeskirjad:

a) impordilitsentsi taotleja peab olema füüsiline või juriidiline isik, kes suudab taotluse esitamise hetkel liikmesriikide pädevatele asutustele tõendada, et ta on mõlemal litsentsitaotluse esitamise aastale eelneval kahel kalendriaastal importinud või eksportinud vähemalt 50 tonni määrusega (EMÜ) nr 2777/75 hõlmatud tooteid. Oma tooteid lõpptarbijatele müüvatele jaemüüjatele ja toitlustusettevõtjatele see süsteem ei laiene;

b) litsentsitaotlus võib sisaldada ainult ühte käesoleva määruse I lisas määratletud rühma numbritest; see võib käsitleda mitut eri CN-koodide alla kuuluvat toodet. Sel juhul tuleb kõik CN-koodid märkida lahtrisse 16 ja nende kirjeldused lahtrisse 15. Litsentsitaotlus peab käsitlema vähemalt ühte tonni ja kõige rohkem 10 % asjakohase rühma artiklis 2 täpsustatud ajavahemikul saadaolevast kogusest;

c) litsentsitaotluse ja litsentsi lahtrisse 8 märgitakse päritoluriik; litsents kohustab importima märgitud riigist;

d) litsentsitaotluse ja litsentsi lahtrisse 20 tehakse üks järgmistest märgetest: — Reglamento (CE) no 1396/98 — Forordning (EF) nr. 1396/98 — Verordnung (EG) Nr. 1396/98 — Κανονισμός (EK) αριθ. 1396/98 — Regulation (EC) No 1396/98 — Règlement (CE) no 1396/98 — Regolamento (CE) n. 1396/98 — Verordening (EG) nr. 1396/98 — Regulamento (CE) n.o 1396/98 — Asetus (EY) N:o 1396/98 — Förordning (EG) nr 1396/98;

e) litsentsi lahtrisse 24 tehakse üks järgmistest märgetest: ühise tollitariifistiku maksumäära alandamine vastavalt järgmistele määrustele: — Reglamento (CE) no 1396/98 — Forordning (EF) nr. 1396/98 — Verordnung (EG) Nr. 1396/98 — Κανονισμό (EK) αριθ. 1396/98 — Regulation (EC) No 1396/98 — Règlement (CE) no 1396/98 — Regolamento (CE) n. 1396/98 — Verordening (EG) nr. 1396/98 — Regulamento (CE) n.o 1396/98 — Asetus (EY) N:o 1396/98 — Förordning (EG) nr 1396/98.

Artikkel 4

▼M1

1. Litsentsitaotlused esitatakse igale artiklis 2 täpsustatud ajavahemikule eelneva kuu esimese seitsme päeva jooksul.

▼B

2. Litsentsitaotlused esitatakse selle liikmesriigi pädevale asutusele, kus on taotleja tegevuskoht või registrijärgne asukoht. Litsentsitaotlused võetakse vastu üksnes juhul, kui taotleja kinnitab kirjalikult, et ta ei ole esitanud ega kavatse esitada asjaomaseks ajavahemikuks selles liikmesriigis, kus tema taotlus on esitatud, ega üheski teises liikmesriigis taotlust sama rühma toodete kohta.

Kui sama taotleja esitab sama rühma toote kohta mitu taotlust, ei võeta sellelt isikult vastu ühtki taotlust.

3. Kõikide artiklis 1 osutatud toodete impordilitsentside taotlemisel tuleb esitada tagatis, mille suurus on 20 eküüd 100 kilogrammi kohta.

4. Liikmesriigid teavitavad komisjoni viiendal tööpäeval pärast taotluste esitamistähtaja lõppu asjaomase rühma iga toote kohta esitatud taotlustest. See teade sisaldab taotlejate loetelu ja taotletud kogused rühmade kaupa.

Kõik teated, sealhulgas teatised taotluste puudumise kohta, edastatakse määratud tööpäeval teleksi või faksi teel vastavalt käesoleva määruse II lisas esitatud näidisele, kui taotlusi ei ole esitatud, ning vastavalt II ja III lisas esitatud näidistele, kui taotlusi on esitatud.

5. Komisjon otsustab võimalikult kiiresti, mil määral saab artiklis 3 nimetatud taotlusi rahuldada.

Kui litsentsitaotlustes esitatud kogused ületavad saadaolevaid koguseid, määrab komisjon taotletavatele kogustele ühtse heakskiiduprotsendi.

Kui üldkogus, mille kohta taotlused on esitatud, on saadaolevast kogusest väiksem, arvutab komisjon järelejäänud koguse, mis lisatakse järgmisel ajavahemikul saadaolevale kogusele.

6. Litsentsid antakse välja võimalikult kiiresti pärast komisjoni otsuse tegemist.

7. Litsentse võib kasutada üksnes nende toodete puhul, mis vastavad kõigile ühenduses kehtivatele veterinaarnõuetele.

▼M1

8. Liikmesriigid teatavad komisjonile enne igale I lisas täpsustatud aastasele ajavahemikule järgneva neljanda kuu lõppu kõnealuse ajavahemiku jooksul imporditud toodete kogumahu iga tooterühma osas vastavalt käesolevale määrusele.

Kõik teated, sealhulgas teated koguste puudumise kohta, koostatakse käesoleva määruse IV lisas esitatud näidise alusel.

▼B

Artikkel 5

Määruse (EMÜ) nr 3719/88 artikli 21 lõike 2 kohaldamisel kehtivad impordilitsentsid 150 päeva jooksul alates nende tegelikust väljaandmisest. ►M1 Litsentside kehtivusaeg ei tohi ületada litsentsiga hõlmatud ja artiklis 2 osutatud aasta viimase ajavahemiku lõppu. ◄

Käesoleva määruse kohaselt väljaantud impordilitsentsid ei ole loovutatavad.

Artikkel 6

Määrust (EMÜ) nr 3719/88 kohaldatakse, ilma et see piiraks käesoleva määruse sätete kohaldamist.

Olenemata määruse (EMÜ) nr 3719/88 artikli 8 lõikest 4, ei tohi käesoleva määruse alusel imporditud kogus ületada impordilitsentsi lahtrites 17 ja 18 märgitud kogust. Litsentsi lahtrisse 19 märgitakse number 0.

Artikkel 7

Imporditud toodete vabasse ringlusse lubamiseks tuleb esitada kaupade liikumissertifikaat EUR.1, mille on välja andnud eksportiv riik vastavalt EÜ-Türgi assotsiatsiooninõukogu otsusele nr 1/98 lisatud protokollile nr 3.

Artikkel 8

Käesolev määrus jõustub 1. juulil 1998.

Käesolev määrus on tervikuna siduv ja vahetult kohaldatav kõikides liikmesriikides.









I LISA







Rühma number CN-kood Ühise tollitariifistiku maksumäär (eküüdes tonni kohta) Iga-aastane tariifikvoot (tonnides) T1 0207 25 10 170 1 000 0207 25 90 186 0207 27 30 134 0207 27 40 93 0207 27 50 339 0207 27 60 127 0207 27 70 230









II LISA









III LISA









▼M1

IV LISA